Diari Oficial de la Generalitat Valenciana


Sumari del DOGV 8924, del 13-10-2020 (2020/8288)

Extracte de la Resolució de 10 setembre de 2020, de la vicerectora d'Ocupació i Programes Formatius de la Universitat de València, per la qual es convoquen les ajudes a estudiants i estudiantes de la Universitat de València per a la realització d'activitats socioculturals que impulsen la igualtat entre dones i homes durant el curs 2020-2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8924

Data del DOGV
:   13-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8288


Data del document
:   10-09-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 10 setembre de 2020, de la vicerectora d'Ocupació i Programes Formatius de la Universitat de València, per la qual es convoquen les ajudes a estudiants i estudiantes de la Universitat de València per a la realització d'activitats socioculturals que impulsen la igualtat entre dones i homes durant el curs 2020-2021. [2020/8288]  
 BDNS (identif.): 527196.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Persones beneficiàries  
Poden sol·licitar aquestes ajudes els estudiants agrupats en col·lectius, les associacions d'estudiants i les federacions d'associacions que complisquen algun dels requisits següents:  
a) Associacions d'estudiants constituïdes legalment formades per estudiants de la Universitat de València o per participants en el programa La Nau Gran.  
b) Col·lectius que agrupen, com a mínim, tres estudiants de la Universitat de València o participants en el programa La Nau Gran.  
c) Col·lectius que agrupen, com a mínim, tres estudiants i que constituïsquen una secció universitària d'associacions no universitàries constituïdes legalment.  
Les associacions i els col·lectius sol·licitants han d'estar inscrits en el Cens d'associacions i col·lectius de la Universitat de València, d'acord amb el Reglament per a la gestió del Cens d'associacions i col·lectius d'estudiants de la Universitat de València (ACGV 25/2019) i les seues dades han d'estar actualitzades.  
Els sol·licitants han d'acreditar la presència efectiva de dones i homes en les dades que figuren en el seu registre en el cens, de manera que almenys una de les tres persones representants del col·lectiu o l'associació siga dona, d'acord amb el que estableix la Llei orgànica 3/2007, de 22 de març, per a la igualtat efectiva de dones i homes.  
  
Segon. Objecte  
L'objecte de la convocatòria és donar suport a activitats i propostes socioculturals realitzades directament pels estudiants i per les estudiantes de la Universitat de València, organitzats mitjançant associacions o col·lectius d'estudiants. Aquestes ajudes tenen com a finalitat principal promoure la participació dels estudiants dels centres propis de la Universitat de València, per afavorir la igualtat entre dones i homes en el si de la Universitat, i en la societat, d'acord amb els eixos establerts en el III Pla d'Igualtat de la Universitat de València.  
  
Tercer. Bases reguladores  
Les bases íntegres es poden consultar al web [https://www.uv.es/sedi] i en la Base de Dades Nacional de Subvencions, a través del web  
[http: //www.pap.minhap.gob.es/bdnstrans/es/index]  
  
Quarta. Quantia  
El pressupost total màxim autoritzat per a aquesta convocatòria ascendeix a 7.000 euros.  
La dotació econòmica per a cada col·lectiu o associació serà entre 600 i 1.000 euros.  
  
Cinqué. Termini de presentació de sol·licituds  
El termini de presentació de sol·licituds és de vint dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades  
Els sol·licitants hauran de presentar un projecte detallat de l'activitat tal i com s'indica en punt quatre de les bases reguladores.  
  
València, 10 de setembre de 2020. La rectora, p. d. (DOGV del 27.06.2019), la vicerectora d'Ocupació i Programes Formatius: Maria Adela Valero Aleixandre.